रेवाड़ी। भारत परंपराओं से भरा देश है, यहां पर एक से दो किमी आगे जाने पर भाषा और रिती रिवाज बदल जाते हैं। हरियाणा के रेवाड़ी में एक एेसा ही गांव है जहां पर मंदिर में शराब चढ़ाई जाती है। रेवाड़ी के इस गांव का नाम गांव बासदूधा है। यहां के लोग बाबा भैरू को काफी पूजते हैं। इसलिए इस गांव को ‘भैरू का बास’ नाम से भी जाना जाता है। गांव के भैरू मंदिर में शराब का भोग लगाया जाता है। बाबा के 3 दिन तक चलने वाले मेले के दौरान हर साल 8 से 10 लाख रुपए की शराब का भोग लगाया जाता है। ये मेला मार्च और अप्रैल के बीच लगता है।